CELEX: 32004R1971
Language: sk
Date: 2004-11-16 00:00:00
Title: Nariadenie Komisie (ES) č. 1971/2004 zo 16. novembra 2004 o zastavení rybolovu ostriežikov (Sebastes spp.) pre plavidlá plaviace sa pod vlajkou Portugalska

17.11.2004   
            
            
               SK
            
            
               Úradný vestník Európskej únie
            
            
               L 341/20
            
         
      NARIADENIE KOMISIE (ES) č. 1971/2004
   zo 16. novembra 2004
   o zastavení rybolovu ostriežikov (Sebastes spp.) pre plavidlá plaviace sa pod vlajkou Portugalska
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (1), najmä na jeho článok 21 ods. 3,
   keďže:
   
               (1)
            
            
               Nariadenie Rady (ES) č. 2287/2003 z 19. decembra 2003, ktorým sa na rok 2004 stanovujú príležitosti na rybolov a príslušné podmienky pre určité násadové ryby a skupiny násadových rýb, uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov, stanovuje kvóty na rok 2004 pre ostriežiky (2).
            
         
               (2)
            
            
               S cieľom zabezpečiť dodržiavanie opatrení týkajúcich sa kvantitatívnych obmedzení výlovu zásob podliehajúcich kvóte, je potrebné, aby Komisia stanovila dátum, ku ktorému sa pridelená kvóta stanovená na výlov plavidlami plaviacimi sa pod vlajkou členského štátu, bude považovať za vyčerpanú.
            
         
               (3)
            
            
               Podľa informácií oznámených Komisii výlovy ostriežikov vo vodách oblasti NAFO 3M plavidlami plaviacimi sa pod vlajkou Portugalska alebo plavidlami zaregistrovanými v Portugalsku dosiahli kvótu pridelenú na rok 2004. Portugalsko zakázalo loviť tieto zásoby od 13. októbra 2004. Z tohto dôvodu je potrebné stanoviť tento dátum,
            
         PRIJALA TOTO NARIADENIE:
   Článok 1
   Kvóta pridelená Portugalsku na rok 2004 pre výlovy ostriežikov vo vodách oblasti NAFO 3M plavidlami plaviacimi sa pod vlajkou Portugalska alebo plavidlami zaregistrovanými v Portugalsku, sa považuje za vyčerpanú.
   Rybolov ostriežikov vo vodách oblasti NAFO 3M plavidlami plaviacimi sa pod vlajkou Portugalska alebo plavidlami zaregistrovanými v Portugalsku, ako aj ponechanie na palube, prekládka alebo vykládka zásob vylovených týmito plavidlami sa po dátume nadobudnutia platnosti tohto nariadenia zakazuje.
   Článok 2
   Toto nariadenie nadobúda účinnosť v nasledujúci deň po jeho uverejnení v Úradnom vestníku Európskej únie.
   Toto nariadenie je uplatniteľné od 13. októbra 2004.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. novembra 2004
      
         
            Za Komisiu
         
         Jörgen HOLMQUIST
         
         
            generálny riaditeľ pre rybné hospodárstvo
         
      
   
   
      (1)  Ú. v. ES L 261, 20.10.1993, s. 1. Nariadenie naposledy zmenené a doplnené nariadením (ES) č. 1954/2003 (Ú. v. EÚ L 289, 7.11.2003, s. 1).
   
      (2)  Ú. v. EÚ L 344, 31.12.2003, s. 1. Nariadenie naposledy zmenené a doplnené nariadením (ES) č. 1928/2004 (Ú. v. EÚ L 332, 6.11.2004, s. 5).